Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 558/11/8802	Košice I, 3.8.2012
EEČ : 2-63-141-2012

U Z N E S E N I E

Trestná vec:	obvinená XXXXX a spol.  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: analytik
a
poškodenými:
1.	XXXXX
	miesto narodenia: XXXXX
2.	XXXXX
3.	XXXXX
4.	XXXXX
	miesto narodenia: XXXXX
5.	XXXXX
	miesto narodenia: XXXXX
6.	XXXXX
	miesto narodenia: XXXXX
Obsahom zmieru je:
a.	Peňažná suma určená na všeobecne prospešné účely: 200,00 € 
b.	Konkrétny adresát peňažnej sumy určenej na všeobecne prospešné účely: Spoločnosť detskej onkológie, Detská fakultná nemocnica, oddelenie detskej onkológie XXXXX, Trieda  
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: analytik
realizované policajtom Obv.odd. PZ XXXXX - Sever pod spisovou značkou ORP-3509/SE-KE-2011.
v Košiciach dňa 03.09.2011 okolo 01,45 h na ulici Cesta pod Hradovou pred domami č.15 až 27 spoločne poškodzovali zaparkované osobné motorové vozidlá tak, že na vozidle Škoda Fabia e. č. KE-219 DZ preliačili prednú kapotu a  XXXXX spôsobili škodu 773,01€, na vozidle Honda Civic e. č. KE-444 HF  preliačili prednú kapotu a strechu a XXXXX spôsobili škodu 1 660.-€, na vozidle XXXXX e. č. KE-147 HI  preliačili strechu a XXXXX spôsobili škodu 765,66€, na vozidle Mazda 2 e. č. KE-848 FU preliačili plech dverí v zadnej časti a  XXXXX spôsobili škodu 944,05€, na vozidle Ford Fiesta e. č. KE-724 HB vtlačili  plech dverí v zadnej časti a  XXXXX spôsobili škodu 439,58€ a na vozidle Ford Fusion e. č. KE-480 FT  preliačili strechu, poškrabali strechu, odlomili trysky ostrekovača poškodili nárazník a  XXXXX spôsobili škodu 2 257,12€
Odôvodnenie: 

	Uznesením policajta Obvodného oddelenia PZ XXXXX- Sever sp. zn. ČVS:ORP-3509/SE-KE-2011 zo dňa 03.09.2011 bolo začaté trestné stíhanie a súčasne vznesené obvinenie XXXXX a XXXXX pre prečin poškodzovania cudzej veci podľa §245 ods.1 Trestného zákona spáchaného formou spolupáchateľstva podľa §20 Trestného zákona, ktorí mali spáchať tak, ako je to uvedené vo výrokovej časti tohto uznesenia.

Preskúmaním spisového materiálu po skončení skráteného vyšetrovania, vzhľadom k tomu, že ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov a s prihliadnutím na povahu a závažnosť spáchaného činu sú splnené podmienky na postup podľa §220 ods. 1 Trestného poriadku a zastavenie trestného stíhania schválením zmieru medzi obvineným a poškodeným.
	Obvinení XXXXX a XXXXX s postupom podľa §220 ods. 1 Trestného poriadku súhlasili a vyhlásili, že spáchali skutok, pre ktorý sú stíhaní a nie sú pochybnosti o tom, že ich vyhlásenie bolo vykonané slobodne, vážne a určito, nahradili spôsobenú škodu a zložili na účet prokuratúry primeranú peňažnú určenú konkrétnemu adresátovi na všeobecne prospešné účely.
Obvinení XXXXX a XXXXX dňa 20.01.2011 nahradili poškodenej  XXXXX škodu vo výške 437,19€ a ostatní poškodení  XXXXX, XXXXX, XXXXX, XXXXX a XXXXX pri mediácii prehlásili, že od obvinených si neuplatňujú škodu, lebo im bola uhradená. Obvinení toho istého dňa poukázali na účet Krajskej prokuratúry v Košiciach peňažnú sumu na všeobecne prospešné účely každý vo výške po 100.-€, z ktorej 50% je určených na pomoc poškodeným trestnými činmi a 50% je určených pre Spoločnosť detskej onkológie, Detská fakultná nemocnica, oddelenie detskej onkológie XXXXX, Trieda SNP č.1.
	Poškodení XXXXX, XXXXX, XXXXX, XXXXX, XXXXX a XXXXX s postupom podľa §220 ods. 1 Trestného poriadku súhlasili a vyhlásili, že obvinení XXXXX a XXXXX nahradili spôsobenú škodu.
	Obvinení XXXXX a XXXXX a poškodení XXXXX, XXXXX, XXXXX, XXXXX, XXXXX a XXXXX podpísali dňa 20.1.2012 pred probačným a mediačným úradníkom Okresného súdu XXXXX I dohodu o zmieri.
	Vzhľadom na povahu a závažnosť spáchaného skutku, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že zastavenie trestného stíhania schválením zmieru medzi obvineným a poškodeným je dostačujúce. 

Poučenie: 
Proti tomuto uzneseniu je prípustná sťažnosť, ktorú možno podať 
                         do 3 (troch) dní odo dňa oznámenia na tunajšiu prokuratúru.
                         Sťažnosť má odkladný účinok.

JUDr. Slavomír Juhász
prokurátor